b'\n_START_ARTICLE_\nKadabra\n_START_SECTION_\nEtimologija imena\n_START_PARAGRAPH_\nKadabrino ime izvedeno je iz slavne ma\xc4\x91ioni\xc4\x8darske fraze "Abrakadabra"._NEWLINE_Njeno japansko ime, Yunger\xc4\x81, referira na telepata Uria Gellera, vjerojatno zbog \xc5\xbelice koju uvijek nosi sa sobom. Sli\xc4\x8dnost je bila toliko velika da je Geller neuspje\xc5\xa1no tu\xc5\xbeio tvrtku Nintendo zbog kopiranja bez dozvole. Njegovo ime u beta verziji igre glasi Pocus.\n_START_SECTION_\nU videoigrama\n_START_PARAGRAPH_\nKadabru se mo\xc5\xbee razviti iz Abre na 16. razini. U Pok\xc3\xa9mon Red i Blue videoigri mo\xc5\xbee ju se prona\xc4\x87i u Nepoznatoj pe\xc4\x87ini. U Pok\xc3\xa9mon Yellow, Gold i Silver verzijama nalazi se na Stazi 8. U igrama Pok\xc3\xa9mon FireRed i LeafGreen prisutna je u Cerulean pe\xc4\x87ini, dok je u igrama Diamond i Pearl prisutna na Stazi 215._NEWLINE_Statistike su joj uvelike sli\xc4\x8dne Abrinim; isti\xc4\x8de se u Special Attack i Speed statusima.'